Black or White

"Black or White" (בתרגום לעברית: שחור או לבן) הוא שיר של הזמר והיוצר מייקל ג'קסון. השיר הופץ בהוצאת אפיק ב-11 בנובמבר 1991, כסינגל הראשון מתוך אלבום האולפן השמיני של ג'קסון, Dangerous.

אף על פי שהשמעת הבכורה העולמית ברדיו הייתה ב-11 בנובמבר 1991, הרדיו הישראלי השמיע לראשונה את השיר כשבוע לפני, ב-6 בנובמבר 1991.

 קבלה 
Black or White הגיע למקום הראשון במצעד הבילבורד האמריקאי, שהה שם במשך שבעה שבועות, והפך את ג'קסון לאמן הראשון המכניס להיט למקום הראשון בשנות השבעים, השמונים והתשעים. בבריטניה, השיר הפך לסינגל האמריקאי הראשון שמגיע למקום הראשון במצעד מאז 1960.
השיר הגיע למקום הראשון במצעדי מדינות רבות. הסינגל הגיע למכירות של מעל מיליון עותקים רק בארצות הברית.

 וידאו קליפ 
הוידאו קליפ נפתח כאשר ילד בן 10 (מקולי קאלקין) רוקד לצלילי מוזיקת רוק בחדרו. הרעש מפריע לאביו שדורש ממנו בזעם להפסיק את המוזיקה וללכת לישון. בתגובה, קאלקין מציב סטים של רמקולים רבי עוצמה בסלון, מאחורי כורסתו של אביו, לובש כפפות עור, מרכיב משקפי שמש ומנגן בעוצמה עם גיטרה חשמלית. הרעש מנפץ את חלונות הבית ושולח את אביו לחצי השני של העולם, שם למעשה מתחיל השיר.
האבא נוחת באפריקה, וג'קסון שר "Black or White" מוקף במספר משתנה ומתחלף של תרבויות.

בווידאו קליפ, ג'קסון מחקה את ריקודם של מספר תרבויות: מערב אפריקאית, תאילנדית, אינדיאנית, הודית ורוסית. ג'קסון הולך דרך אש ובסוף מופיע בלפיד גדול שמתגלה כפסל החירות. סביבו מופיעים מבנים מפורסמים מכל העולם כמו הספינקס, טאג' מאהל, הפירמידה הגדולה של גיזה, הביג בן, מגדל אייפל, כנסיית וסילי הקדוש, המסגד הכחול, וגשר שער הזהב.

בסוף השיר, אנשים שונים, ביניהן טיירה בנקס, רוקדים כאשר פניהם משתנים אחד לשני על ידי טכנולוגיה חדשה דאז, בשם מורפינג (שינוי צורה על ידי מחשב). הקליפ נחשב לאחד מהווידאו קליפים היקרים ביותר בכל הזמנים.

הקליפ שודר לראשונה בטלוויזיה הישראלית בתוכנית "סופשבוע" באותו היום עם שאר העולם.

 מחלוקת 
מחלוקת התגלעה בארבע הדקות האחרונות של הווידאו קליפ. ג'קסון יוצא מהאולפן כפנתר שחור ואז משתנה לעצמו. הוא מבצע ריקוד הכולל את תפיסת מפשעתו ורכיסת מכנסיו. כמו כן, ג'קסון מבצע ונדליזם כאשר הוא מנפץ חלונות והורס מכונית עם כיתובים גזעניים. הגרסה המלאה הוגבלה לצפייה בשעות הלילה המאוחרות. ג'קסון התנצל מאוחר יותר וטען שסצנת הוונדליזם משקפת את היצר החייתי של הפנתר.

בתרבות
 בפרק של פסח משנת 1993 של "זהו זה!" השיר "והיא שעמדה" הושר בלחן של השיר הזה.

הקליפ זכה לפרודיה בספיישל פורים משנת 1992 של "מוצ"ש" שבו משולבים קטעים מהקליפ עצמו. את מייקל ג'קסון עצמו גילם השחקן והבדרן ספי ריבלין.

 מצעדים ודירוגים 

 נתוני מכירות 
מקוםתאריםמכירות אוסטרליה (ARIA) פלטינה ×2 140,000 קנדה (Music Canada) זהב 50,000 דנמרק (IFPI Danmark) פלטינה 90,000 צרפת (SNEP) כסף 125,000 גרמניה (BVMI) זהב 250,000 איטליה (FIMI) זהב 35,000 יפן (RIAJ) זהב 100,000 ניו זילנד (RMNZ) פלטינה 10,000 הממלכה המאוחדת (BPI) כסף 200,000 הממלכה המאוחדת (BPI) פלטינה 600,000 ארצות הברית (RIAA) פלטינה ×3 3,000,000

קישורים חיצוניים

 הערות שוליים 

קטגוריה:שירי מייקל ג'קסון
קטגוריה:שירים באנגלית
קטגוריה:שירים שהופקו על ידי ביל בוטרל
קטגוריה:וידאו קליפים מעוררי מחלוקות
קטגוריה:שירים נגד שנאת זרים וגזענות
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בטורקיה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת אפיק רקורדס